Ses vas oor huisroof op plaas in MalmesburyArgieffoto: Kent Williamson Ses persone is in hegtenis geneem in verband met ŉ rooftog in Malmesbury in die Wes-Kaap, danksy vinnige reaksie van polisiebeamptes. Lt.kol. Andre Traut, woordvoerder van die polisie, het gesê beamptes het Saterdagaand omstreeks 19:45 reageer op ŉ klag van ŉ huisroof op ŉ plaas in die gebied. “Sewe gewapende verdagtes het ŉ pa en sy twee seuns, onderskeidelik 17 en 20 jaar oud, by hul huis oorval en hulle aangeval. Hulle het met persoonlike besittings van die toneel gevlug.” Polisiebeamptes het ses van die verdagtes ongeveer 3 km van die toneel aangekeer. Hulle is tussen 23 en 27 jaar oud. “Die polisie is op soek na die sewende verdagte wat weggekom het.” Die verdagtes sal na verwagting binnekort in die Malmesbury-landdroshof verskyn.